
	ACTA


	Expedient núm.: 
	Òrgan col·legiat: 

	JGL/2017/48
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	18 de desembre de 2017 

	Durada 
	des de les 19.00 fins a les 21.00 hores 

	Lloc 
	saló de sessions de la casa consistorial 

	Presidida per 
	Ramon Xandri i Solé

	Secretari 
	Immaculada Jané i Viñals


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils, 
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	Regidora de Salut, Polítiques d’Igualtat i Joventut
	Sí

	Excuses d'assistència presentades:
David Rodríguez i González, alcalde
Lluís Xavier Gonzàlez i Villaró, 1r tinent d’alcaldia


Una vegada verificada pel secretari la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


CONTRACTACIÓ
	Expedient 905/2017. Solsona Co

	Favorable
	Tipus de votació: unanimitat

	El regidor de Promoció econòmica, Lluís-Xavier González i Villaró, informa que a la reunió del comitè executiu del Solsona Co, reunit el dia 3 de novembre de 2017, es va acordar la priorització de diverses activitats relacionades amb els grups de treball (comerç i producte local, turisme, ocupació i empresa). 
Les activitats proposades són:
a) Compra d’una cuina-portàtil carretó feta a mida per tal de poder fer demostracions de cuina i producte local que afavoreixin la identitat territorial amb la gastronomia i el foment dels productes locals i de temporada.  L’opció cuina-portàtil carretó va ser escollida per sobre d’altres opcions tipus food-truck que tenien un manteniment més elevat. 
b) Preparació d’una exposició sobre les empreses del territori i els productes que fabriquen (exposició made in SolCar) per tal de sensibilitzar la població i especialment els estudiants sobre el valor de les empreses del territori i les oportunitats laborals que poden oferir. L’exposició constarà de plafons informatius subjectes a reixes-expositores i vitrines tancades que contindran els productes.  
c) Millores al Pou de Gel consistents en una pantalla i altres elements d’interpretació que millorin la qualitat de la visita.
 
Vist que el projecte Solsona Co té partida pressupostària corresponent a l’exercici 2017 per destinar a aquesta fi (4300-22785);
Vist que a més, per a despeses de promoció turística també hi ha partida pressupostària corresponent a l’exercici 2017 per destinar a l’activitat (4320-22695),
La Junta de Govern Local, en virtut de les facultats que té delegades per decret d’alcaldia 125/2015, de 10 de juliol, i per unanimitat dels assistents acorda:
 
1. Contractar les tasques esmentades a l’apartat a) a l’empresa Remolques Tarragona, SL, amb NIF núm. B55677942, per un import de 6.565,00 € més IVA, segons pressupost presentat. Pagant un 75% de l’import en el moment de l’encàrrec (4.923,75 € més IVA) i la resta a l’entrega. 
 
2. Contractar la compra de les reixes expositores esmentades a l’apartat b) a l’empresa Bloc27, SLL, amb NIF núm. B25486366, per un import de 2.757,81 € més IVA, segons pressupost presentat.
 
3. Contractar la compra de les vitrines expositores tancades esmentades a l’apartat b) a l’empresa Técnicas Laser, SCP, amb CIF núm. J25772781, per un import de 2.939,00 € més IVA, segons pressupost presentat.
 
4. Contractar la realització del projecte de reforma del Pou de Gel esmentades a l’apartat c) a l’empresa Wasabi productions, amb CIF núm. B64709397, per un import de 5.980,84 € més IVA, segons pressupost presentat.


CONVENIS
	Expedient Convenis/2017. Associació de Festes del Carnaval de Solsona

	Favorable
	Tipus de votació: unanimitat

	Es dóna compte del conveni de col·laboració entre l’Ajuntament de Solsona i l’Associació de Festes del Carnaval de Solsona i que es transcriu tot seguit:
«Conveni de col·laboració entre l’Ajuntament de Solsona i l’Associació de Festes del Carnaval de Solsona
Solsona, 27 de desembre de 2017
Reunits
D’una banda, el Sr. David Rodríguez i González, alcalde de l’Ajuntament de Solsona, actuant en el seu nom i representació, amb domicili al carrer del Castell, 20, de la ciutat de Solsona i CIF núm. P2525700G.
De l’altra, el Sra. M. Àngels Guilanyà i Galàn, presidenta de l’Associació de Festes del Carnaval de Solsona, actuant en el seu nom i representació, amb seu social a l’apartat de correus núm. 67 de Solsona i amb el CIF núm. G25053307.
Les parts es reconeixen mútuament, en la qualitat en què intervenen, la capacitat d’obrar necessària per atorgar aquest conveni i, a aquest efecte,
Exposen
I)
En data 27 de gener de 2012 es va signar el conveni de col·laboració entre l’Ajuntament de Solsona (en endavant, l’Ajuntament) i l’Associació de Festes del Carnaval de Solsona (en endavant, l’Associació) en virtut pel qual es concretava la col·laboració de l’Ajuntament en el desenvolupament de la festa del Carnaval fins a 31 de desembre de l’any 2015, amb la previsió que es prorrogui anualment si cap de les dues parts es denuncia amb un mes d’antelació al seu venciment.
II)
En data 9 de gener de 2013 es va signar una addenda al conveni esmentat, afegint un seguit de consideracions que no s’havien tingut en compte al seu moment.
III)
Que, en data 23 de gener de 2015, es va signar un nou conveni per a les edicions dels anys 2015 a 2017.
IV)
Que, atès el venciment del contracte anterior, es creu convenient la signatura d’un nou conveni per a l’edició del carnaval de l’any 2018.
Per tot això, les parts acorden formalitzar aquest conveni de col·laboració, per la qual cosa,
Acorden
1.
L’Ajuntament es compromet a realitzar una aportació de nou mil cinc-cents euros (9.500,00 €) per a l’edició de la festa de Carnaval de l’any 2018i.
2.
Durant la vigència d’aquest conveni, l’Ajuntament cedeix gratuïtament a l’Associació la Sala Polivalent, comprometent-se l’Associació a realitzar-hi la totalitat del actes que figurin al programa d’actes de la festa que s’hagin de fer a cobert.
3.
L’Ajuntament cedeix també la utilització del hall  i de dues sales que es puguin tancar independentment amb clau de la Sala Polivalent per a l’habilitació de l’Oficina de Carnaval,  des d’aproximadament un mes abans de la festa i previ acord de les parts.
4.
A més a més del que s’ha especificat en els dos acords anteriors, l’Ajuntament cedeix també la Sala Polivalent per a la realització dels assaigs dels ballets de Carnaval. D’altra banda, i atesa la demanda de visita de les escoles, es concertarà amb la direcció dels centres els horaris de visita dels elements folklòrics. Les dates d’una i altra activitat es concertaran amb un mínim d’antelació de quinze dies.
5.
L’Associació es farà càrrec del lloguer de les llotges oportunes per a instal·lar a la Sala durant els dies en què s’hi celebrin actes en la forma que creguin oportuna per al bon funcionament dels mateixos.
6.
L’Associació podrà instal·lar barres a la Sala durant els dies de Carnaval En aquest cas, la recaptació anirà íntegrament a aquesta entitat i, en tot moment, es respectarà la normativa vigent, especialment pel que fa a la prohibició de venda i subministrament de begudes alcohòliques als menors de divuit anys.
7.
L’aportació detallada en els acords anteriors s’entén al marge de la resta de col·laboracions que l’Ajuntament, en funció de les seves possibilitats pressupostàries, pugui fer en concepte de publicitat o de treballs de la brigada municipal d’obres en el decurs de la festa.
8.
L’Associació complirà en tot moment la normativa relativa a seguretat i serveis preventius i, especialment, tot allò 
que estigui estipulat a la Llei 11/2009, de 6 de juliol, de regulació administrativa dels espectacles públics i les activitats recreatives, així com tot allò que prevegi el Pla d’Autoprotecció de la Sala previst a l’acord anterior.
9.
L’Ajuntament no es fa responsable de les activitats que, en el decurs del dies en què la sala està cedida a l’Associació, es duguin a terme en el recinte.
10.
Paral·lelament a la cessió de la Sala, l’Ajuntament autoritza l’Associació a ocupar l’espai situat davant de la mateixa per dur-hi a terme activitats pròpies del Carnaval.
11.
L’Ajuntament cedeix a l’Associació, durant els dies de Carnaval, el material que s’utilitza per a la instal·lació de la barraca de les botifarres de la Fira de Sant Isidre, tret de les lloses. L’Associació tindrà cura del muntatge i desmuntatge de la barraca i es compromet a fer-ne un bon ús i a retornar-la en el mateix estat en què li haurà estat entregat.
12.
Durant la vigència d’aquest conveni i de manera gratuïta, l’Ajuntament cedeix a l’Associació un espai tancat de 100 m2 dins del magatzem municipal, espai habilitat de manera expressa per a l’emmagatzematge dels elements del folklore de Carnaval.
13.
Durant l’any 2018 l’Ajuntament formalitzarà una proposta de cessió a l’Associació dels baixos de l’edifici situat al núm. 17 del carrer del Castell, “cal Manel”. És per això que es treballa en la redacció d’un pla d’usos de l’immoble a fi d’adequar-lo a les necessitats de l’Associació.
14.
També mentre el conveni estigui en vigor, l’Ajuntament aportarà un ajut addicional a l’Associació, la quantitat del qual es fixarà en funció de l’ocupació de la via pública en les dates de celebració de la festa (50%).
15.
Pel que fa als actes que se celebrin a la via pública, anualment l’Ajuntament actualitzarà i, si escau, revisarà, el “Pla Específic Municipal. Festa del Carnaval”, per preveure les emergències que es puguin produir en el transcurs de les activitats pròpies de la festa del Carnaval, d’acord amb els models elaborats per la Direcció General de Protecció Civil de la Generalitat de Catalunya.
16.
L’Associació es compromet a organitzar la festa del carnaval durant els anys de vigència d’aquest conveni.
17.
Durant la vigència del conveni, l’Associació presentarà a l’Ajuntament, abans del dia 30 de juny de cada any, els comptes corresponents a l’edició del carnaval de l’any, amb els justificants d’ingressos i despeses legalment establerts.
18.
El conveni que avui se signa serà vigent fins a 31 de desembre de 2018 i es podrà prorrogar anualment, amb acord exprés de les dues parts.
I perquè consti, i en prova de conformitat, les parts signen el present document, per duplicat i a un sol efecte, a la ciutat i en la data esmentades al principi.»
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


	Expedient Convenis/2017. Conveni urbanístic 

	Favorable
	Tipus de votació: unanimitat

	Es dóna compte del conveni urbanístic signat entre l’Ajuntament de Solsona i Francesc Xavier Ballabriga i Cases per la cessió temporal d’uns terrenys i que es transcriu tot seguit:
«Conveni urbanístic
Solsona, 20 de desembre de 2017
A la seu de l’Ajuntament de Solsona
Reunits
D’una banda, David Rodríguez i González, major d’edat, veí de Solsona, domiciliat a l’efecte del present document, a la seu de l’Ajuntament de Solsona, carrer del Castell, 20.
D’altra banda, Francesc Xavier Ballabriga i Cases.
Intervenen
David Rodríguez i González en la seva condició i qualitat d’Alcalde President de l’Ajuntament de Solsona, que el faculta per representar dita Corporació Municipal, a l’empara del que disposa l’article 53.1 a) del Decret Legislatiu 2/2003, de 28 d’abril, que aprova el Text Refós de la Llei Municipal i de règim local de Catalunya, assistit pel secretari de la Corporació, Òscar Campos i Planes, a l’empara del que estableix l’article 2 del Reial Decret 1174/1987.
Francesc Xavier Ballabriga i Cases, en nom i en interès propi.
Els compareixents es reconeixen capacitat suficient per a l’atorgament d’aquest conveni segons allò establert a l’article 85 de la Llei 39/2015, de 26 de novembre, de Règim Jurídic de les Administracions Públiques i del Procediment Administratiu Comú, i
Exposen
I.
Que F. Xavier Ballabriga i Cases és propietari de la finca amb referència cadastral núm. 25257A001000910000AH, Inscripció en el registre de la propietat de Solsona amb les dades següents:
- Finca núm. 
879
- Inscripció 
 14a
- Tom 

810
- Llibre 
153
- Foli 

215
II.
Que la finca propietat de F. Xavier Ballabriga està classificada com a sòl urbanitzable delimitat, inclosa en el sector P, que va delimitar el Pla d’Ordenació urbanística municipal de Solsona (en endavant POUM-09), aprovat definitivament en data 17 de desembre de 2008, i publicat l’acord al DOGC núm. 5354 de data 6 d’abril de 2009.
Aquest sector i, per tant, la finca, es troben inclosos en el Pla director urbanístic de les Àrees residencials estratègiques de les Comarques centrals (en endavant ARE               residencial), aprovat definitivament el 13 de març de 2009, i publicat l’acord al DOGC núm. 5426 de 22 de juliol de 2009
III.
Que, d’acord amb l’inventari municipal de camins, l’Ajuntament de Solsona és titular del camí 252075xP018 (Camí Serra del Verd), un vial d’especial rellevància pel fet que mena a diferents equipaments importants per a la ciutat.
IV.
Que l’amplada actual del camí esmentat és del tot insuficient pel trànsit que acull en aquests moments i que es veurà ampliat quan s’estreni la nova Escola El Vinyet.
V.
Que, per satisfer les demandes existents i les previstes en el futur,  l’Ajuntament de Solsona té prevista l’ampliació d’aquest camí fins a 6 metres d’amplada en tot el tram, mentre no es desenvolupi urbanísticament el sector i es creïn els vials definitius.
Que, atès que pel marge nord el llinda amb el cementiri municipal, l’ampliació només és possible amb l’ocupació de la finca situada al marge sud i que apareix descrita al punt primer del present conveni.
VI.
Que per tal de poder fer efectiva aquesta ampliació es requereix la cessió d’ús d’un total de 155 m2 de la finca esmentada, d’acord amb el plànol que s’adjunta com a annex.
VII.
Que és voluntat de F. Xavier Ballabriga cedir l’ús d’una porció de 155 m2 de superfície.
VIII.
Que l’Ajuntament de Solsona està disposat a signar un conveni urbanístic per tal de donar compliment a l´interès general de la població.
Per això les parts han arribat a un acord que, acollint-se a la modalitat de conveni prevista a l’article 86 de la Llei 39/2015 de 1 d´octubre del Procediment Administratiu Comú de les Administracions Públiques, formalitzen de conformitat als següents
Pactes
Primer. F. Xavier Ballabriga i Cases es compromet a la cessió d’ús gratuïta per a vialitat dels espais grafiats en el plànol que s’adjunta com annex I i que tenen una superfície total de 155 m2.
Segon. El manteniment d’aquest espai, com el de la resta de possibles de cessió, i la responsabilitat que s’esdevingui, seran una obligació municipal.
Tercer. La cessió que avui es pacta revertirà a la propietat una vegada es desenvolupi urbanísticament el sector.
Quart. La vigència d’aquest conveni es preveu per quinze anys a partir de la data de la seva signatura, tret del cas que es preveu a l’article anterior.
Cinquè. Aquest conveni vincula expressament l’Ajuntament de Solsona i F. Xavier Ballabriga i Cases i, si escau, els seus drethavents, de manera que ambdues parts resten sotmeses plenament als termes dels pactes.
Sisè. El present conveni té caràcter administratiu i urbanístic i, per tant, la legislació aplicable en cas de divergències serà la normativa administrativa i urbanística aplicable. A més a més, aquest conveni té la consideració d’acte administratiu finalitzador del procediment administratiu i exhaureix la via administrativa.
Setè. Davant qualsevol dubte o divergència  entre les parts, amb renúncia del seu propi fur, se sotmeten a la jurisdicció i competència dels Jutjats i Tribunals de l’ordre contenciós-administratiu de Lleida.
Vuitè. El conveni resta suspensivament condicionat a la seva ratificació pel Ple de l’Ajuntament.
I, en prova de conformitat signen el present document, en dos exemplars i a un sol efecte, en presencia meva, el secretari de la Corporació, que, en el lloc i la data assenyalats a l’encapçalament, en dono fe.»
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni urbanístic esmentat i autoritzar l’alcalde per signar-lo.


	Expedient Convenis/2017. Utilització del centre de recollida de gossos municipal de Solsona – Ajuntament de Navès

	Favorable
	Tipus de votació: unanimitat

	Vist que la Junta de Govern Local, en la sessió duta a terme el dia 14 d’agost de 2017, aprovà el model de conveni entre l’Ajuntament de Solsona i els ajuntaments de la comarca, per a la utilització del centre de recollida de gossos municipal de Solsona;
Vist que l’Ajuntament de Navès vol fer ús d’aquesta instal·lació i tenir accés al servei,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda autoritzar l’alcalde per signar l’esmentat conveni amb l’Ajuntament de Navès.


	Expedient Convenis/2017. Utilització del centre de recollida de gossos municipal de Solsona – Ajuntament de Clariana de Cardener

	Favorable
	Tipus de votació: unanimitat

	Vist que la Junta de Govern Local, en la sessió duta a terme el dia 14 d’agost de 2017, aprovà el model de conveni entre l’Ajuntament de Solsona i els ajuntaments de la comarca, per a la utilització del centre de recollida de gossos municipal de Solsona;
Vist que l’Ajuntament de Clariana de Cardener vol fer ús d’aquesta instal·lació i tenir accés al servei,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda autoritzar l’alcalde per signar l’esmentat conveni amb l’Ajuntament de Clariana de Cardener.


CULTURA
	Expedient 902/2017. Club Patinatge Solsonès – sol·licitud de material

	Favorable
	Tipus de votació: unanimitat

	Vista la sol·licitud pel Club Patinatge Solsonès, en què demana poder utilitzar 75 cadires al Pavelló Municipal d'Esports el dia 17 de desembre, per poder dur a terme l’exhibició anual de patinatge que organitza el Club que aquest any anirà en benefici de La Marató de TV3;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


	Expedient 903/2017. Esquerra Republicana de Catalunya – sol·licitud de material

	Favorable
	Tipus de votació: unanimitat

	Vista la sol·licitud presentada i subscrita per Esquerra Republicana de Catalunya, amb NIF núm. G08678120, en què demana poder utilitzar sis taules amb els corresponents cavallets i l’equip de megafonia el dia 17 de desembre, a les 12.00 hores, a la plaça del Camp per dur a terme l’acte de final de campanya de les eleccions al Parlament de Catalunya del dia 21 de desembre de 2017;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


	Expedient 870/2017. Unió de Botiguers i Comerciants de Solsona – utilització del Saló de les Homilies d'Organyà

	Favorable
	Tipus de votació: unanimitat

	Vista la sol·licitud presentada i subscrita per la Unió de Botiguers i Comerciants de Solsona, amb NIF núm. G25214305, en què demana permís per poder utilitzar el Saló de les Homilies d'Organyà de la Biblioteca Carles Morató el 19 de desembre, de les 20.00 a les 22.00 hores, per a l'entrega de premis de les campanyes El passaport de la UBIC i Conte contat, ja t'he trobat;
A proposta de la regidora delegada de Cultura, 
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda concedir el que sol·licita. Es comunica al sol·licitant que cal posar-se en contacte amb els responsables de la biblioteca per conèixer el funcionament de la sala.


EDUCACIÓ
	Expedient 910/2017. AEIG Pare Claret – utilització gimnàs de l'Escola Setelsis

	Favorable
	Tipus de votació: unanimitat

	Vista la sol·licitud presentada i subscrita per l'AEIG Pare Claret, en què demana permís per poder utilitzar el gimnàs de l’Escola Setelsis la nit del 29 al 30 de desembre, per poder allotjar els participants d’una activitat que organitza l’Agrupament;
A proposta de la regidora delegada d’Educació, 
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda concedir el que sol·licita.


GOVERNACIÓ

	Expedient 895/2017. Escola Arrels, alumnes cicle formatiu – instal·lació d’una parada en benefici de La Marató de TV3

	Favorable
	Tipus de votació: unanimitat

	Vista la sol·licitud presentada i subscrita per GAM, delegat de Cicle Formatiu de Grau Superior d'Administració i Finances de l’Escola Arrels, en què demana permís per poder muntar una parada el dia 15 de desembre, de les 9.00 a les 13.00 hores, a la plaça de Camp, per vendre aliments fets pels alumnes, en benefici de La Marató de TV3;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


	Expedient 837/2017. Parades d’artesania – Carnaval 2018

	Favorable
	Tipus de votació: unanimitat

	Vistes les sol·licituds que demanen permís per instal·lar parades de venda d’artesania durant el Carnaval de Solsona per part de les persones que es detallen a continuació:
- NOC
- GAP;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir els permisos sol·licitats, un cop pagats els drets corresponents, aportat l'impost sobre activitats econòmiques, l'assegurança de responsabilitat civil, l’alta a la Seguretat Social i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que:
- Les dates del Carnaval de Solsona són del 8 al 14 de febrer de 2018.
- L’amidament i el repartiment de les atraccions i les parades els farà la Policia Local: el de les atraccions el dia 2 de febrer, a les 15.00 hores al Camp del Serra, i el de les parades el dia 9 de febrer, a les 15.30 hores al passeig de Sant Antoni M. Claret.
- Per poder dur a terme algun dels actes programats de Carnaval hi pot haver canvis d’ubicació de les atraccions i les parades.
- El dia 11 de febrer les parades i el dia 14 de febrer les atraccions hauran de desocupar la via pública.
- Vist que la majoria d’actes de Carnaval es duran a terme a la plaça del Camp, la Policia Local indicarà les normes a seguir mentre durin els actes.
- L’Ajuntament de Solsona no facilita la connexió del subministrament de llum elèctrica (que s’haurà de contractar a la companyia subministradora) si no es disposa de grup electrogen. El subministrament d’aigua es pot contractar a l’Ajuntament de Solsona.


	Expedient 837/2017. Parades d’alimentació – Carnaval 2018

	Favorable
	Tipus de votació: unanimitat

	Vista la sol·licitud que demana permís per instal·lar una parada de venda d’alimentació durant el Carnaval de Solsona per part de la persona que es detalla a continuació:
- MVD;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el permis sol·licitat, un cop pagats els drets corresponents, aportat l'impost sobre activitats econòmiques, l'assegurança de responsabilitat civil, l’alta a la Seguretat Social i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que:
- Les dates del Carnaval de Solsona són del 8 al 14 de febrer de 2018.
- L’amidament i el repartiment de les atraccions i les parades els farà la Policia Local: el de les atraccions el dia 2 de febrer, a les 15.00 hores al Camp del Serra, i el de les parades el dia 9 de febrer, a les 15.30 hores al passeig de Sant Antoni M. Claret.
- Per poder dur a terme algun dels actes programats de Carnaval hi pot haver canvis d’ubicació de les atraccions i les parades.
- El dia 11 de febrer les parades i el dia 14 de febrer les atraccions hauran de desocupar la via pública.
- Vist que la majoria d’actes de Carnaval es duran a terme a la plaça del Camp, la Policia Local indicarà les normes a seguir mentre durin els actes.
- L’Ajuntament de Solsona no facilita la connexió del subministrament de llum elèctrica (que s’haurà de contractar a la companyia subministradora) si no es disposa de grup electrogen. El subministrament d’aigua es pot contractar a l’Ajuntament de Solsona.


	Expedient 837/2017. Atraccions – Carnaval 2018

	Favorable
	Tipus de votació: unanimitat

	Vistes les sol·licituds que demanen permís per instal·lar atraccions durant el Carnaval de Solsona per part de les persones que es detallen a continuació:
- RMV
- MBV;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir els permisos sol·licitats, un cop pagats els drets corresponents, aportat l'impost sobre activitats econòmiques, l'assegurança de responsabilitat civil, l’alta a la Seguretat Social i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que:
- Les dates del Carnaval de Solsona són del 8 al 14 de febrer de 2018.
- L’amidament i el repartiment de les atraccions i les parades els farà la Policia Local: el de les atraccions el dia 2 de febrer, a les 15.00 hores al Camp del Serra, i el de les parades el dia 9 de febrer, a les 15.30 hores al passeig de Sant Antoni M. Claret.
- Per poder dur a terme algun dels actes programats de Carnaval hi pot haver canvis d’ubicació de les atraccions i les parades.
- El dia 11 de febrer les parades i el dia 14 de febrer les atraccions hauran de desocupar la via pública.
- Vist que la majoria d’actes de Carnaval es duran a terme a la plaça del Camp, la Policia Local indicarà les normes a seguir mentre durin els actes.
- L’Ajuntament de Solsona no facilita la connexió del subministrament de llum elèctrica (que s’haurà de contractar a la companyia subministradora) si no es disposa de grup electrogen. El subministrament d’aigua es pot contractar a l’Ajuntament de Solsona.
- Una vegada muntades les atraccions, cal que s’aporti un certificat emès per un enginyer que acrediti que les atraccions compleixen amb els requisits de seguretat pel seu funcionament i que el seu assentament al terreny és correcte.


HISENDA
	Expedient 5/2018. Aprovació del padró de l’ordenança fiscal núm. 15, 3r i 4t trimestre de 2017

	Favorable
	Tipus de votació: unanimitat

	Atès que ha estat confeccionat el padró de l’ordenança fiscal núm. 15, preu públic per la instal·lació de parades, barraques, casetes de venda, espectacles o atraccions situats en terrenys d’ús públic i indústries del carrer i ambulants i rodatge cinematogràfic del 3r i 4t trimestre de l’any 2017;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar el padró de l’ordenança fiscal núm. 15 corresponent al 3r i 4t trimestre de l’any 2017 del preu públic per parades, barraques, casetes de venda, espectacles o atraccions situats en terrenys d’ús públic i indústries del carrer i ambulants i rodatge cinematogràfic.
2. Determinar com a període voluntari de cobrament els mesos de gener i febrer de 2018.
3. Publicar al tauler d’anuncis i al BOP de Lleida l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


	Expedient 5/2018. Aprovació del padró de l’ordenança fiscal núm. 15, 4t trimestre de 2017 (parades del mercat setmanal que disposen de reserva arran del concurs celebrat durant l'exercici 2017)

	Favorable
	Tipus de votació: unanimitat

	Atès que ha estat confeccionat el padró de l’ordenança fiscal núm. 15, preu públic per la instal·lació de parades, barraques, casetes de venda, espectacles o atraccions situats en terrenys d’ús públic i indústries del carrer i ambulants i rodatge cinematogràfic del 4t trimestre de l’any 2017 (parades del mercat setmanal que disposen de reserva arran del concurs celebrat durant l'exercici 2017);
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar el padró de l’ordenança fiscal núm. 15 corresponent al 4t trimestre de l’any 2017 del preu públic per parades, barraques, casetes de venda, espectacles o atraccions situats en terrenys d’ús públic i indústries del carrer i ambulants i rodatge cinematogràfic (parades del mercat setmanal que disposen de reserva arran del concurs celebrat durant l'exercici 2017).
2. Determinar com a període voluntari de cobrament els mesos de gener i febrer de 2018.
3. Publicar al tauler d’anuncis i al BOP de Lleida l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


	Expedient 32/2018. Associació Gegants del Tros – desperfectes cercavila de gegants

	Favorable
	Tipus de votació: unanimitat

	Vistes les reclamacions presentades de danys que s’han produït a set comerços de Solsona el dia 3 de setembre de 2017 durant la cercavila de gegants, organitzada per l’Associació Gegants del Tros, amb una valoració pericial total per part de l’assegurança AXA, número de sinistre 9988809398, de nou mil seixanta-un euros (9.061,00 €), i d’acord amb el conveni de col·laboració i les converses mantingudes, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda reclamar la quantitat de sis-cents euros (600,00 €), corresponent a l’import de la franquícia, a l’Associació Gegants del Tros per tal que faci efectiva aquesta quantitat a l’Ajuntament de Solsona. 


PERSONAL
	Expedient TB BARRIS 2017. Contractació tècnic d'inserció laboral per executar el projecte    CTB-033/17

	Favorable
	Tipus de votació: unanimitat

	El Ple de l’Ajuntament de Solsona, en la sessió del dia 6 de març de 2014, acordà considerar que existeixen necessitats urgents que fan necessària la contractació laboral de personal tècnic d’agents d’ocupació i desenvolupament local, per a promoure activitats que ajudin a millorar l’impacte social de la crisi econòmica que la ciutadania està patint;
Vist que la Junta de Govern Local, de 20 d’octubre de 2014, va aprovar les bases reguladores de la convocatòria de concurs lliure per a la contractació laboral temporal a temps complet d’una plaça de tècnic/a d’inserció laboral amb competències com a Coach;
Vist que tant la convocatòria com les bases aprovades es van publicar al web municipal i al BOP de Lleida núm. 205 de 27 d’octubre de 2014;
Vistes les actes del tribunal qualificador dels dies 3 i 12 de desembre de 2014 i l’escrit de renúncia de l’aspirant amb més puntuació, es proposa la contractació de IRC per haver estat el segon aspirant que ha obtingut millor puntuació; 
Vista la resolució del servei d’Ocupació de Catalunya de data 10 de desembre de 2014, on es resol atorgar a l’Ajuntament de Solsona una subvenció per contractar un dispositiu d’inserció sociolaboral per un període de 12 mesos, d’acord amb l’Ordre EMO/225/2014 de 22 de juliol;
Vist que el Ple de l’Ajuntament de Solsona, el dia 29 de gener de 2015, acordà considerar que existeixen necessitats urgents i inajornables que fan necessària la contractació de personal laboral temporal per executar programes subvencionats;
Vista la sol·licitud de subvenció per a la contractació de dos tècnics d’inserció laboral a temps complet, presentada per aquest ajuntament en data 22 de maig de 2015, d’acord amb la Resolució EMO/758/2015, de 17 d’abril;
Vista la resolució del Servei d’Ocupació de Catalunya de data 21 d’octubre de 2015, on es resol atorgar a l’Ajuntament de Solsona una subvenció per a la contractació de dos tècnics d’inserció laboral entre d’altres projectes, (exp. LTB-074/15);
Vist que el Ple de l’Ajuntament de Solsona, el dia 29 de gener de 2016, acordà considerar que existeixen necessitats urgents i inajornables que fan necessària la contractació de personal laboral temporal per executar programes subvencionats; 
Vista la sol·licitud de subvenció per a la contractació d’un tècnic d’inserció laboral a temps complet, entre d’altres projectes, presentada per aquest ajuntament en data 30 de setembre de 2016, d’acord amb la Resolució TSF/1694/2016, de 7 de juliol;
Vista la resolució del Servei d’Ocupació de Catalunya de 13 de desembre de 2016, on es resol atorgar a l’Ajuntament de Solsona una subvenció per a la contractació d’un tècnic d’inserció durant un any a temps complet (exp. CTB-093/16);
Vist que el Ple de l’Ajuntament de Solsona, el dia 27 de gener de 2017, acordà considerar que existeixen necessitats urgents i inajornables que fan necessària la contractació de personal laboral temporal per executar programes subvencionats;
Vista la sol·licitud de subvenció per a la contractació d’un tècnic d’inserció laboral a temps complet, entre d’altres projectes, presentada per aquest ajuntament en data 31 de juliol de 2017, d’acord amb la Resolució TSF/1324/2017, de 25 de maig;
Vista la resolució del Servei d’Ocupació de Catalunya d’11 de desembre de 2017, on es resol atorgar a l’Ajuntament de Solsona una subvenció per a la contractació d’un tècnic d’inserció durant un any a temps complet (exp. CTB-033/17);
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda contractar a IRC, amb DNI *284X, durant un any a temps complet, a partir del dia 1 de gener de 2018, per ocupar el lloc de treball de tècnica d’inserció laboral, per executar el projecte inclòs a l’expedient CTB-033/17.


URBANISME
	Expedient 893/2017. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 27 d’octubre 2011.



	Expedient 762/2017. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 27 d’octubre 2011, i que es detalla tot seguit.


	Expedient 860/2017. Aprovació inicial Projecte d’actuacions de conservació al dipòsit núm. 2 de Rotgers

	Favorable
	Tipus de votació: unanimitat

	Vist el Projecte d’actuacions de conservació al dipòsit núm. 2 de Rotgers, redactat per l’enginyer d’organització industrial, Jordi Ruiz i Guitart, col·legiat núm. 17.978OI;
Atès que aquestes obres són bàsiques i urgents degut a l'elevat deteriorament que pateix el dipòsit;
Vist l'informe favorable del secretari de la corporació sobre la legislació aplicable i el procediment a seguir i en el qual es considera que la motivació de la necessitat del projecte resulta suficient;
Examinada la documentació que l'acompanya,
La Junta de Govern Local, en virtut de les facultats que té delgades per decret de l'alcaldia 15/2015, de 10 de juliol, i per unanimitat dels assistents, acorda:
Primer. Aprovar inicialment el Projecte d’actuacions de conservació al dipòsit núm. 2 de Rotgers, redactat per l'enginyer d’organització industrial, Jordi Ruiz i Guitart, col·legiat núm. 17.978OI.
Segon. Sotmetre el projecte a informació pública pel període de trenta dies mitjançant anunci en el Butlletí Oficial de la Província de Lleida, en el Diari Oficial de la Generalitat de Catalunya i en el tauler d'anuncis de l'Ajuntament.
Tercer. Considerar l'expedient aprovat definitivament donat cas que no es presenti cap al·legació en el termini d'informació pública.


	B) ACTIVITAT DE CONTROL 


 
	Pròxima sessió de la Junta de Govern Local 

	Vist que el dilluns dia 25 de setembre de 2017 és festiu per ser el dia de Nadal i el dilluns dia 1 de gener de 2018 també és festiu per ser el dia de Cap d’Any,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda fixar la pròxima reunió de la Junta de Govern Local per al dimecres dia 3 de gener de 2018, a les 12.00 hores.


El president aixeca la sessió, de la qual, com a secretari, estenc aquesta acta.








Vist i plau
El secretari






El president

